CELEX: 62011TN0595
Language: sk
Date: 2011-11-24 00:00:00
Title: Vec T-595/11 P: Odvolanie podané 24. novembra 2011 : A proti rozsudku Súdu pre verejnú službu zo 14. septembra 2011 vo veci F-12/09, A/Komisia

18.2.2012   
            
            
               SK
            
            
               Úradný vestník Európskej únie
            
            
               C 49/25
            
         Odvolanie podané 24. novembra 2011: A proti rozsudku Súdu pre verejnú službu zo 14. septembra 2011 vo veci F-12/09, A/Komisia
   (Vec T-595/11 P)
   2012/C 49/46
   Jazyk konania: francúzština
   
      Účastníci konania
   
   
      Odvolateľ: A (Port-Vendres, Francúzsko) (v zastúpení: B. Cambier, A. Paternostre a L. Levi, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie zo 14. septembra 2011 vo veci F-12/09,
            
         
               —
            
            
               vyhovel odvolateľovi v jeho návrhoch, ktoré predložil v prvostupňovom konaní a v dôsledku toho,
               
                           —
                        
                        
                           zrušil rozhodnutia Európskej komisie o odmietnutí priznať odvolateľovi náhradu škody podľa článku 73 služobného poriadku a zaviazal Európsku komisiu na okamžité vyplatenie tejto náhrady odvolateľovi, ako aj dodatočnej náhrady škody podľa všeobecného práva za rozdiel medzi výškou skutočne spôsobenej ujmy a časťou tejto ujmy, na ktorú sa vzťahuje náhrada podľa článku 73 služobného poriadku,
                        
                     
                           —
                        
                        
                           zaviazal Komisiu na vyplatenie odvolateľovi úrokov z omeškania, a to od decembra 2004, kedy mal byť uznaný pôvod choroby z povolania, výška spôsobenej ujmy a stabilizácia zdravotného stavu,
                        
                     
                           —
                        
                        
                           zaviazal Európsku komisiu na zaplatenie akejkoľvek sumy, ktorú bude Všeobecný súd považovať za primeranú na náhradu nemajetkovej ujmy, ktorá bola odvolateľovi spôsobená v dôsledku viacerých nesprávností a nezrovnalostí, ktorých sa dopustili oddelenia Európskej komisie v rámci konaní na posúdenie jeho zdravotného stavu,
                        
                     
                           —
                        
                        
                           zaviazal Komisiu na náhradu trov prvostupňového, ako aj odvolacieho konania.
                        
                     
         
      Odvolacie dôvody a hlavné tvrdenia
   
   Odvolateľ na podporu svojho odvolania uvádza tri odvolacie dôvody:
   
               1.
            
            
               Prvý odvolací dôvod sa zakladá na porušení práva na dodržanie primeranej lehoty, zásad starostlivosti a legitímnej dôvery, ako aj skreslenia spisového materiálu.
            
         
               2.
            
            
               Druhý odvolací dôvod sa zakladá na porušení práva na úplnú náhradu spôsobenej ujmy.
            
         
               3.
            
            
               Tretí odvolací dôvod sa zakladá jednak na porušení článkov 73 a 90 Služobného poriadku úradníkov Európskej únie a zásad riadnej správy vecí verejných, hospodárnosti konania, zákazu retroaktivity, hierarchie právnych noriem a pojmu konsolidácie, a jednak na skreslení skutkových okolností a argumentácie odvolateľa.